Օրակարգում ընդգրկված է եղել մեկ տասնյակ հարց, որոնց մի մասը պատգամավորները քննարկել են կայծակնային արագությամբ: Սակայն մինչև օրակարգին անցնելը քննարկման է ներկայացվել գլխադասային հանձնաժողովների բացասական եզրակացություն ստացած Ելք խմբակցության ներկայացրած նախագիծը: Ելքը առաջարկում էր ստեղծել էթիկային հանձնաժողով, սակայն առաջարկությունը մերժվել է: Ծառուկյան խմբակցության փոխնախագահ Միքայել Մելքումյանն էլ հայտարարել է, որ կմիանան Ելքին ու կանցկացնեն արտահերթ նիստ թանկացումների վերաբերյալ: Կառավարությունը ևս մեկ փոփոխություն էր արժանացրել բացասական եզրակացության, որը առաջարկել էր Ծառուկյան խմբակցությունը: Փոփոխությունը վերաբերում էր Ընտրական օրենսգրքին, խմբակցությունը առաջարկում էր հանել ռեյտինգային համակարգը: